[ vidéos]Agarsafen, Timlilit d umezry n Kuku d At-Ɛebbas
Timlilit d umezruy n tgelda n KUKU akked tgelda n At-Ɛebbas deg taddart n Agarsafen ass-s n Ljemɛa 13 maggu 2016.
Di temlilt aṭas n wudmawen n umezruy d imusnawen akked tidukliwin n waṭas n tuddar. Xas ma d ageffur, Tiddukla n tmerrit ‘taddart n Umaḍal’ tekker i leqdic tanzayt n wass… 3 n tiddukliwin i d-yewwin timzikniyin, gar(asent tiddukla n Aḥmed ulqaḍi seg Ucallam, Tiddukla Jeunesses, espoir n At-Rzine, Tiddukla n El-Muqrani deg taddart n Lqelɛa n At-Ɛebbas.
Di tanayt n wass tella-d tmeẓra n taddart sɣur inebgawen d-yusan, anda d walan cbaḥa n taddart-agi akked imukan-is. Tella-d tirza n yinebgawen daɣen ɣer usalay n taddart ( le musée )
Ageffur yettawi yettara, yettruḥu d tizwayin, inebgawen llan-d i udem n wahil i d-heggan. Di tazwara yella-d usaru : Aḥmed Ulqaḍi, un roi kabyle, d asaru n mass Djamel Hacene Ait Iftene, iḍfer-it-id uskasi ijehden nezzah. Imi ččan inebgawen imekli, yella-d usarag n Docteur Nacer Hadj Said.akked Docteur Nait Djoudi Oulhadj anda d wwin awal ɣef umezruy n tgelda n KUKU, akked igelliden-is.
Syinna iḍfer-it-id usarag wis sin anda yella Professeur Djamil Aissani akked Mass Damel Seddik, d wid d-yewwin awal ɣef wassaɣ yellan gar snat n tgeldiwin-agi akked tgelda n At-Ɛebbas. Tekfa temlilit s usenɛet n la caravane Berbère n tiddukla Horizon d-yussan deg uzellagen.
Tansa n talsa
kab_Latn kab_Latn kab_Latn kab_Latn kab_Latn kab_Latn kab_Latn